ABBOZZ TA’ BAĠIT EMENDATORJU Nru 2GĦALL-BAĠIT ĠENERALI TAL-2012 DIKJARAZZJONI TAN-NEFQA TAQSIMA B’TAQSIMATaqsima III - Il-Kummissjoni /* COM/2012/0125 final - 2012/ () */





ABBOZZ TA’ BAĠIT EMENDATORJU Nru 2 GĦALL-BAĠIT ĠENERALI TAL-2012 DIKJARAZZJONI TAN-NEFQA TAQSIMA B’TAQSIMA Taqsima III - Il-Kummissjoni Wara li kkunsidrat: – it-Trattat dwar il-Funzjonament tal-Unjoni Ewropea, u b'mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u partikolarment l-Artikolu 106a tiegħu, – ir-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanazjarju applikabbli għall-bagit generali tal-Komunitajiet Ewropej[1], u b'mod partikolari l-Artikolu 37 tiegħu, – il-baġit ġenerali tal-Unjoni Ewropea għas-sena finanzjarja 2012 adottat fl-1 ta’ Diċembru 2011, – l-abbozz ta' baġit emendatorju Nru 1/2012[2], adottat fil-27 ta' Jannar 2012, Il-Kummissjoni Ewropea hawnhekk tippreżenta lill-awtorità tal-baġit l-Abbozz tal-Baġit Emendatorju Nru 2 għall-baġit tal-2012. TIBDILIET GĦAD-DIKJARAZZJONI TAD-DĦUL U N-NEFQA TAQSIMA B'TAQSIMA Il-bidliet fid-dikjarazzjoni tad-dħul u n-nefqa huma disponibbli fil-EUR-Lex (http://eur-lex.europa.eu/budget/www/index-mt.htm). Verżjoni bl-Ingliż tal-bidliet għal din id-dikjarazzjoni hija mehmuża għall-informazzjoni bħala anness tal-baġit. WERREJ 1. Daħla.. 3 2. Il-Mobilizzazzjoni tal-Fond ta' Solidarjetà tal-UE. 3 3. Finanzjament.. 3 4. Tabella sommarja skont l-intestatura tal-Qafas Finanzjarju.. 3 1. Daħla L-Abbozz ta’ Baġit Emendatorju (ABE) Nru 2 għas-sena 2012 ikopri l-mobilizzazzjoni tal-Fond ta’ Solidarjetà tal-UE għal ammont ta’ EUR 18 061 682 f’approprazzjonijiet għall-impenji u għall-ħlasijiet marbuta mal-effetti ta’ għargħar fl-Italja (Liguria u Toscana) f'Ottubru tal-2011. 2. Il-Mobilizzazzjoni tal-Fond ta' Solidarjetà tal-UE Fil-25 ta' Ottubru 2011, sistema ta' temp estrem ikkonċentrata fuq il-Majjistral tal-Italja wasslet għal ammont vast ta' xita li niżlet fi ftit sigħat biss. L-agħar li ġew affettwati kienu l-provinċja ta' La Spezia fil-Liguria u Massa Carrara fit-Toscana. Bħala riżultat tad-dulluvju, infaqgħu ix-xtut ta' bosta xmajjar żgħar fi nħawi għoljin u kwantitajiet enormi ta' ilma, tajn u terrapien niżlu fil-widien ta' taħthom, biex b'hekk żewġ xmajjar - il-Vara u l-Magra faru u kkawżaw għargħar f'diversi bliet. Iż-żona tal-viċin Cinque Terre fil-provinċja ta' La Spezia ntlaqtet serjament ukoll. Id-diżastru li rriżulta kkawża ħsarat serji fid-djar residenzjali, fin-negozji u l-agrikoltura u xekkel linji maġġuri ta' trasport u netwerks tal-infrastruttura pubblika essenzjali. Partijiet miż-żona tad-diżastru jikkonċernaw l-inħawi ta' "Cinque Terre", parti integrali mir-Riviera Taljana u sit ta' Wirt Dinji tal-Unesco. Sussegwentement, l-Italja ressqet applikazzjoni għal għajnuna finanzjarja mill-Fond ta' Solidarjetà tal-Unjoni Ewropea. Is-servizzi tal-Kummissjoni wettqu investigazzjoni bir-reqqa tal-applikazzjoni skont ir-Regolament tal-Kunsill (KE) Nru 2012/2002 u b'mod partikolari skont l-Artikoli 2, 3 u 4 tiegħu. Fil-qosor, l-aktar elementi importanti tal-valutazzjoni huma dawn: (1) L-applikazzjoni waslet għand il-Kummissjoni fit-22 ta’ Diċembru 2011, li kien sew fil-limitu preskritt ta’ 10 ġimgħat wara li kienu rreġistrati l-ewwel ħsarat fil-25 ta’ Ottubru 2011. (2) Id-diżastru huwa ta' oriġini naturali u jaqa' taħt il-qasam tal-applikazzjoni tal-Fond ta' Solidarjetà. (3) Għaż-żona msemmija tad-diżastru li tiġbor fiha l-partijiet ġirien tal-Liguria u t-Toscana, l-awtoritajiet Taljani stmaw li l-ħasra totali diretta tammonta għal EUR 722 467 299. Dan l-ammont jirrappreżenta l-20,43 % tal-limitu applikabbli normali ta' ta' EUR 3,536 biljun fil-konfront tal-Italja għall-2011 b'rabta mal-mobilizzazzjoni tal-Fond ta' Solidarjetà (jiġifieri EUR 3 biljun bil-prezzijiet tal-2002). (4) Peress li l-ħsara totali tibqa' taħt il-limitu minimu normali għall-mobilizzazzjoni tal-Fond ta' Solidarjetà, l-applikazzjoni kienet eżaminata fuq il-bażi tal-kriterji tal-hekk imsejħa “diżastri reġjonali straordinarji” stabbiliti fl-Artikolu 2(2), is-subparagrafu finali, tar-Regolament (KE) Nru 2012/2002 li jistipula l-kundizzjonijiet għall-mobilizzazzjoni tal-Fond ta' Solidarjetà “taħt ċirkostanzi eċċezzjonali”. Taħt dawn il-kriterji, reġjun jista’ jibbenefika eċċezzjonalment ukoll minn għajnuna mill-Fond fejn dan jintlaqat minn diżastru straordinarju, prinċipalment wieħed naturali, li jolqot lill-parti l-kbira tal-popolazzjoni tiegħu, u li jħalli riperkussjonijiet serji u fit-tul fuq il-kundizzjonijiet tal-għajxien u fuq l-istabbiltà ekonomika tar-reġjun. Ir-Regolament jitlob konċentrazzjoni speċjali fuq ir-reġjuni remoti u iżolati, bħal reġjuni insulari u l-aktar imbiegħda kif definiti fl-Artikolu 349 tat-Trattat. Iż-żona affettwata fl-Italja ma taqax f'din il-kategorija. Ir-Regolament jitlob "rigorożità mill-akbar" fil-valutazzjoni ta' applikazzjonijiet ippreżentati taħt id-dispożizzjonijiet ta' "diżastru reġjonali straordinarju". (5) Kif stipulat fir-Rapport Annwali dwar il-Fond ta’ Solidarjetà (2002-2003) il-Kummissjoni tikkunsidra li sabiex il-kriterji speċifiċi għad-diżastri reġjonali jkollhom tifsira fil-kuntest nazzjonali, għandha ssir distinzjoni bejn avvenimenti reġjonali serji u dawk li jkunu biss lokali. Skont il-prinċipju tas-sussidjarjetà, dawk tal-aħħar jaqgħu taħt ir-responsabbiltà tal-awtoritajiet nazzjonali, filwaqt li dawk tal-ewwel jistgħu jiġu kkunsidrati għall-għajnuna taħt il-Fond ta' Solidarjetà. Sabiex jissodisfaw il-kriterji tal-Fond ta' Solidarjetà, l-awtoritajiet Taljani ibbażaw l-applikazzjoni tagħhom fuq żona ta' 20 muniċipalità li kienu l-agħar li ntlaqtu mid-diżastru. Iż-żona tinsab fl-istrixxa kostali ta' Cinque Terre, il-baċir idrografiku tax-xmara Vara fil-Provinċja ta' La Spezia u ż-żona Lunigiana fil-Pronvinċja ta' Massa Carrara b'popolazzjoni totali ta' 'l-fuq minn 52 000 abitant. (6) Waħda mill-kundizzjonijiet stabbiliti fir-Regolament (KE) Nru 2012/2002 għall-mobilizzazzjoni eċċezzjonali tal-Fond ta' Solidarjetà hi li tkun intlaqtet il-biċċa l-kbira tal-popolazzjoni fir-reġjun li għalih ikun hemm l-applikazzjoni. L-applikazzjoni Taljana tiddikjara li total ta' 28 858 abitant f'20 muniċipalità ntlaqtu direttament mid-diżastru minn popolazzjoni totali ta' 52 251. L-evidenza li pprovdew tidher plawżibbli. Għalhekk wieħed jista' jikkonkludi li l-parti l-kbira tal-popolazzjoni ntlaqtet direttament u li l-kundizzjonijiet huma ssodisfati. (7) Fir-rigward tar-rekwiżit li tingħata prova ta' riperkussjonijiet serji u fit-tul fuq il-kundizzjonijiet tal-għajxien u fuq l-istabbiltà ekonomika tar-reġjun, l-applikazzjoni tenfasizza l-qerda u l-interruzzjoni ta' netwerks ta' utilitajiet u infrastrutturi oħra (bħal fl-oqsma tat-trasport, tal-ilma u tal-elettriku), l-impatt tal-għargħar fuq l-ambjent naturali, l-effetti fuq in-negozji u t-turiżmu kif ukoll il-qerda ta' djar residenzjali. Fiż-żona milquta tal-Liguria, id-diżastru kkawża 13-il fatalità u fuq elf ruħ kellhom jitilqu minn djarhom. Fit-Toscana, ġew irrappurtati żewġ fatalitajiet kif ukoll il-ħtieġa li jiġu evakwati 'l fuq minn 300 ruħ. Id-djar inqerdu, saritilhom ħsara sinjifikanti jew saru inabitabbli, b'mod li kien impossibbli għar-residenti li jerġgħu lura lejn djarhom fil-futur qrib. Saret ħsara fit-toroq, il-motorway A15 parzjalment ingħalqet u kienu interrotti n-netwerks tal-ferrovija, filwaqt li ġnub tax-xmajjar u pontijiet ċedew. Netwerks pubbliċi bħall-ilma, il-gass, l-elettriku, is-sistemi u impjanti tat-trattament tad-drenaġġ, ġew interrotti wkoll. 846 SMEs il-biċċa l-kbira minnhom tal-familja b'1 209 impjegat sofrew mill-konsegwenzi tal-għargħar. Madwar żewġ trerzi tagħhom huma marbuta direttament mat-turiżmu, wieħed mis-setturi ewlenin taż-żona. Barra minn hekk, dan id-diżastru naturali straordinarju kkawża ħsarat qawwija fix-xtajtiet u fir-rotot tat-trekking, it-tnejn li huma kruċjali għall-industrija tat-turiżmu. L-awtoritajiet Taljani jistmaw telf fil-previżjonijiet tal-PDG ta' madwar 20% u 25% fi dħul fl-2012. Hu mistenni li biex il-kundizzjonijiet jerġgħu jiġu kollha lura għan-normal trid tgħaddi sena jew anke aktar. (8) L-ispiża tal-operazzjonijiet eliġibbli taħt l-Artikolu 3(2) tar-Regolament (KE) Nru 2012/2002 hi stmata għal EUR 511,4 miljun u mqassma f'4 kategoriji: A) restawr immedjat tal-infrastruttura biex wieħed ikun jista' jużaha, B) akkomodazzjoni temporanja u servizzi ta' salvataġġ, C) infrastrutturi preventivi u protezzjoni immedjata tal-wirt kulturali u D) it-tindif tal-inħawi/taż-żoni milquta mid-diżastru. L-ogħla spejjeż huma stmati għar-restawr tal-infrastrutturi tat-trasport u dawk preventivi kif ukoll għat-tindif. (9) Ir-reġjun milqut huwa eliġibbli bħala "Reġjun tal-Kompetittività u Impjiegi" taħt il-Fondi Strutturali (2007-2013). L-awtoritajiet Taljani wrew lill-Kummissjoni l-ħsieb tagħhom li jirriallokaw fondi mill-programmi tal-Fond Strutturali għal-Liguria u t-Toscana lejn miżuri ta' rkupru. (10) L-awtoritajiet Taljani indikaw li l-kost eliġibbli mhuwa kopert minn ebda assikurazzjoni. Bħala konklużjoni, għar-raġunijiet imsemmija hawn fuq, id-diżastru tal-għargħar imsemmi fl-applikazzjoni jista' jkun meqjus bħala straordinarju skont it-tifsira tar-Regolament u jissodisfa l-kundizzjonijiet stipulati fl-Artikolu 2(2), l-aħħar subparagrafu tar-Regolament (KE) Nru 2012/2002 biex jiġi mobilitat b’mod eċċezzjonali l-Fond ta' Solidarjetà. 3. Finanzjament Il-baġit annwali totali disponibbli għall-Fond ta’ Solidarjetà huwa ta' EUR 1 000 miljun. Billi s-solidarjetà kienet il-ġustifikazzjoni ċentrali għall-ħolqien tal-Fond, il-Kummissjoni hija tal-fehma li l-għajnuna mill-Fond għandha tkun progressiva. Dan ifisser li, skont prattika preċedenti, il-parti tal-ħsarat li taqbeż il-limitu (0,6 % tad-DNG jew EUR 3 biljun bil-prezzijiet tal-2002, liema minnhom ikun l-iżgħar ammont) għandha twassal għal intensità ta' għajnuna akbar minn ħsarat li jaslu sal-limitu. Ir-rata applikata fl-imgħoddi biex jiġu definiti l-allokazzjonijiet għal diżastri maġġuri hija ta’ 2,5 % tal-ħsara diretta totali taħt il-limitu minimu għall-mobilizzazzjoni tal-Fond u 6 % ’il fuq. Il-metodoloġija biex isir il-kalkolu tal-għajnuna mill-fond ta' Solidarjetà kienet stabbilita fir-Rapport Annwali 2002-2003 dwar il-fond ta' Solidarjetà u aċċetteta mill-Kunsill u mill-Parlament Ewropew. Qed issir il-proposta li jkunu applikati l-istess persentaġġi f’dan il-każ u li jingħataw l-ammonti li ġejjin bħala għajnuna: || || || || || (F'Eur) || Ħsara diretta aċċettata || Limitu || Ammont ibbażat fuq 2,5 % || Ammont ibbażat fuq 6 % || Ammont totali tal- għajnuna proposta Liguria u Toscana għargħar 2011 || 722,467 miljun || 3,536 miljun || 18 061 682 || - || 18 061 682 Total || || || || || 18 061 682 F'dan l-istadju tas-sena, u fuq il-bażi tal-previżjonijiet ta' implimentazzjoni, ma hemmx sors ta' rimobilizzazzjoni possibbli għall-approprjazzjonijiet tal-ħlasijiet mitluba. Għall-kuntrarju, l-indikaturi kollha jippuntaw lejn skarsezza probabbli ta' approprjazzjonijiet għall-ħlasijiet aktar tard fis-sena. Bħala konsegwenza, il-Kummissjoni tipproponi żieda korrispondenti fil-livell ta' approprjazzjonijiet għall-ħlasijiet. 4. Tabella sommarja skont l-intestatura tal-Qafas Finanzjarju Qafas finanzjarju Intestatura/subintestatura || Qafas finanzjarju 2012 || Baġit 2012 (inkl. ABE 1/2012) || ABE 2/2012 || Baġit 2012 (inkl. ABE 1-2/2012) AI || AĦ || AI || AĦ || AI || AĦ || AI || AĦ 1. TKABBIR SOSTENIBBLI || || || || || || || || 1a. Kompetittività għat-tkabbir u l-impjiegi || 14 853 000 000 || || 15 403 000 000 || 11 500 977 788 || || || 15 403 000 000 || 11 500 977 788 Marġini || || || -50 000 000 || || || || -50 000 000 || 1b. Koeżjoni għat-tkabbir ekonomiku u l-ħolqien tal-impjiegi || 52 761 000 000 || || 52 752 576 141 || 43 835 746 321 || || || 52 752 576 141 || 43 835 746 321 Marġini || || || 8 423 859 || || || || 8 423 859 || L-ispiża || 67 614 000 000 || || 68 155 576 141 || 55 336 724 109 || || || 68 155 576 141 || 55 336 724 109 Marġini[3] || || || -41 576 141 || || || || -41 576 141 || 2. PRESERVAZZJONI U ĠESTJONI TA’ RIŻORSI NATURALI || || || || || || || || Li minnhom nefqa relatata mas-suq u ħlasijiet diretti || 48 093 000 000 || || 43 969 637 305 || 43 875 978 049 || || || 43 969 637 305 || 43 875 978 049 Total || 60 810 000 000 || || 59 975 774 185 || 57 034 220 262 || || || 59 975 774 185 || 57 034 220 262 Marġini || || || 834 225 815 || || || || 834 225 815 || 3. ĊITTADINANZA, LIBERTÀ, SIGURTÀ U ĠUSTIZZJA || || || || || || || || 3a. Libertà, Sigurtà u Ġustizzja || 1 406 000 000 || || 1 367 806 560 || 835 577 878 || || || 1 367 806 560 || 835 577 878 Marġini || || || 38 193 440 || || || || 38 193 440 || 3b. Ċittadinanza || 699 000 000 || || 697 436 780 || 648 700 180 || 18 061 682 || 18 061 682 || 715 498 462 || 666 761 862 Marġini || || || 1 563 220 || || || || 1 563 220 || Total || 2 105 000 000 || || 2 065 243 340 || 1 484 278 058 || 18 061 682 || 18 061 682 || 2 083 305 022 || 1 502 339 740 Marġini[4] || || || 39 756 660 || || || || 39 756 660 || 4. L-UE BĦALA ATTUR GLOBALI || 8 997 000 000 || || 9 405 937 000 || 6 955 083 523 || || || 9 405 937 000 || 6 955 083 523 Marġini[5] || || || -150 000 000 || || || || -150 000 000 || 5. AMMINISTRAZZJONI || 8523 000 000 || || 8 279 641 996 || 8 277 736 996 || || || 8 279 641 996 || 8 277 736 996 Marġini[6] || || || 327 358 004 || || || || 327 358 004 || TOTAL || 148 049 000 000 || 141 360 000 000 || 147 882 172 662 || 129 088 042 948 || 18 061 682 || 18 061 682 || 147 900 234 344 || 129 106 104 630 Marġini || || || 1 209 764 338 || 12 445 957 052 || || || 1 209 764 338 || 12 445 957 052 [1] ĠU L 248, 16.9.2002, p.1. [2] COM(2012) 31 final. [3] Il-Fond Ewropew tal-Aġġustament għall-Globalizzazzjoni (EGF) mhux inkluż fil-kalkolu tal-marġini taħt l-Intestatura 1a (EUR 500 miljun). EUR 50 miljun fuq il-limitu massimu huma ffinanzjati permezz tal-mobilizzazzjoni tal-Istrument tal-Flessibilità. [4] L-ammont tal-Fond ta’ Solidarjetà tal-Unjoni Ewropea (FSUE) jiddaħħal apparti l-intestaturi relevanti kif previst mill-IIA tas-17 ta’ Mejju 2006 (ĠU C 139 tal-14.6.2006) [5] Il-marġini tal-2012 għall-intestatura 4 ma jqisx l-approprjazzjonijiet relatati mar-Riżerva tal-Għajnuna ta’ Emerġenza (EUR 258,9 miljun). EUR 150 miljun fuq il-limitu massimu huma ffinanzjati permezz tal-mobilizzazzjoni tal-Istrument tal-Flessibilità. [6] Għall-kalkolu tal-marġini taħt il-limitu massimu tal-intestatura 5, ittieħed kont tan-nota (1) f'qiegħ il-paġna fil-qafas finanzjarju 2007-2013 għal ammont ta’ EUR 84 miljun għall-kontribuzzjonijiet tal-persunal għall-iskema tal-pensjoni.